text: Obduktion skal fastslå dødsårsag
  09 juni 2015 kl. 12.53
  Politiet kan ikke umiddelbart finde årsagen til, at en 52 årig mand fra Sønderborg er død.
  Syd- og Sønderjyllands Politi har siden tirsdag formiddag undersøgt et dødsfald i en lejlighed i det centrale Sønderborg som det, der hedder mistænkeligt dødsfald.
  Politiet har ikke umiddelbart har kunnet fastslå, hvordan den 52-årige mand i lejligheden er død. Derfor vil der først foreligge yderligere, når der er sket obduktion. Det skriver Syd og Sønderjyllands Politi i en pressemeddelelse.
  Resultatet af obduktionen vil tidligst være klart i løbet af onsdag oplyser politiet.
  